Találkozó Abony polgármesterével

2021. október 11-én Pető Zsolt Abony Város Polgármesterét láttam vendégül. A találkozón ismét egyeztetést folytattunk a korábban kezdeményezett fejlesztési lehetőségről, pontosabban, Törtel községet és Abony várost összekötő 4611. jelű út felújításáról. 2020. április 30. napján Abony Város Önkormányzat Polgármesterének döntése, majd 2020. június 09. napján Törtel Község Önkormányzata Polgármesterének döntése alapján, együttműködést fogalmaztunk meg a külterületi útszakasz teljes körű burkolatfelújítás vonatkozásában. A Polgármesteri határozatok alapján kezdeményeztük a Magyar Nonprofit Zrt. felé a projekt előkészítését és megvalósítását, kiegészítve ugyenezen út mentén a kerékpárút megépítését. Az egyeztetés során abban állapodtunk meg, hogy egy közösen aláírt megkeresést küldünk a Zrt.-t felé, emlékeztetve a korábbi kezdeményezésünkre és arra, hogy a Magyar Falu Program keretén belül rendelkezésre álló forrásból valósuljon meg a fejlesztés. Törekvésünk továbbá, hogy a két település együttműködését tovább erősítsük.

Tisztelettel,

Godó Tibor

Polgármester